Ino Inga Ndacita Buti Kuti Kandilendeledwe?
Ncomukonzya kucita
1. Amubikkile maano kuzyintu nzyomucita kabotu. (2 Bakolinto 11:6) Nokuba kuti cili kabotu kuzyiba zyintu nzyomulezya, pele kuli azimwi nzyomucita kabotu. Kuzyiba zyintu nzyomucita kabotu kulakonzya kumugwasya kuleka kulibona munzila iitali kabotu alimwi akumana penzi lyakulendelelwa. Amulibuzye kuti, ‘Ino nzyintu nzi nzyondicita kabotu?’ Amuyeeye zyintu zimwi nzyomukonzya kucita naa bube bubotu mbomujisi.
2. Amubabikkile maano bantu. Amutalike kwiinda mukubikkila maano bantu basyoonto buyo. Mukubusi umwi uutegwa Jorge, wakaamba kuti: “
Kubuzya buyo bantu mbobapona naa kubabuzya kujatikizya milimo yabo kulakonzya kumugwasya kubazyiba kabotu.”
Muzeezo: Mutanooyanzani buyo abantu bamusela wanu. Zilongwe zibotu zimwi nzyotubala mu Bbaibbele zijatikizya bantu bakaindene misela, mbuli Rute a Naomi, Davida a Jonatani, alimwi a Timoteyo a Paulo. (Rute 1:16, 17; 1 Samuele 18:1; 1 Bakolinto 4:17) Alimwi kamuyeeya kuti mubandi ngwakubandisyanya kutali kulekela muntu omwe kuti kaambaula. Bantu bayanda baswiilizi babotu. Aboobo kuti kamujisi nsoni, kamuyeeya kuti tamweelede kunooambaula nyolikke mumubandi woonse.
3. Amube ‘
alweetelelo.’ (1 Petulo 3:8) Nokuba kuti tamuzizumini nzyayeeya umwi, cakukkazyika moyo amumulekele kuti aambaule. Amubikkile maano kutwaambo tomuzumina. Ikuti mwabona kuti muyandika kwaamba kuti tamutuzumini twaambo tumwi, amucite oobo cabupampu.
Muzeezo: Amubandike abantu munzila njomuyanda kuti abalo kababandika mbubwenya kulindinywe. Kukazyanya atwaambo tutayi koomoonga, kutukila, naa kubeteka bamwi kupa kuti batalike kumutantamuka. Bayakumuyanda kapati kuti naa “
majwi aanu kaakondelezya lyoonse.”—Bakolose 4:6.
bem_Latn tum_Latn bem_Latn bem_Latn bem_Latn bem_Latn bem_Latn nya_Latn bem_Latn run_Latn